ตร.หนองหิน ล่อซื้อก่อนรวบ 2 ราย พร้อมไอซ์ 20 กก. ยาบ้า 3.6 หมื่นเม็ด
ตร.หนองหิน ล่อซื้อยาเสพติดลอตใหญ่จากเครือข่ายในพื้นที่ ก่อนจับได้ 2 ราย พร้อมของกลาง ไอซ์ 20 กิโล ยาบ้า 36816 เม็ด โดย 1 ใน 2 ผู้ต้องหา เพิ่งพ้นโทษจากเรือนจำมาเมื่อช่วงปีใหม่ แล้วมาเข้าขบวนการค้ายาอีกเมื่อวันที่ 31 ม.ค.63 ที่ สภ.หนองหิน จ.เลย พล.ต.ต.วิบูลย์ วงศ์ก้อม ผบก.ภ.จว.เลย นายต่อศักดิ์ สกุณวัฒน์ นายอำเภอหนองหิน พ.ต.อ.เสกสิทธิ ทวีชัย ผกก.สภ.หนองหิน และชุดจับกุมร่วมแถลงข่าวจับกุมผู้ต้องหา 2 คน พร้อมยาไอซ์ 20 กิโลกรัม ยาบ้า 36816 เม็ด ได้ที่ ถนนสายน้อยนา-วังสะพุง ต.ศรีสงคราม อ.วังสะพุง จ.เลยโดยเมื่อเวลา 20.40 น. วันที่ 31 ม.ค. ชุดสืบสวน ภ.จว.เลย และสภ.หนองหิน สืบทราบว่า จะมีพ่อค้ายาบ้ารายใหญ่ นัดส่งมอบยาไอซ์และยาบ้าลอตใหญ่ ที่บริเวณริมถนนสายบ้านน้อยนา-วังสะพุง ต.ศรีสงคราม อ.วังสะพุง จ.เลย จึงวางแผนจับกุมพ่อค้ายาบ้า จนกระทั่งพบนายศรชัย หรือปาย อาระสา อายุ 25 ปี อยู่บ้านเลขที่ 82 หมู่ 8 ต.เลยวังไส อ.ภูหลวง จ.เลย และนายวัลลภ หรือเล็ก มาปาเดิด อายุ 26 ปี อยู่บ้านเลขที่ 60 หมู่ 4 ต.ภูหอ อ.ภูหลวง จ.เลย เข้ามารอรับที่ตลาดแม่ทองมา ในเขตเทศบาลตำบลหนองหิน จนท.จึงได้แสดงตัวขอตรวจค้น แต่ผู้ต้องสงสัยไหวตัวขับรถหนี จนท.ติดตามจนสามารถจับกุมได้ที่บริเวณริมถนนสายบ้านน้อยนา-วังสะพุง ต.ศรีสงคราม อ.วังสะพุง พร้อมของกลางยาไอซ์ จำนวน 20 ก้อน/กิโล มูลค่า 6 ล้านบาท ยาบ้า 36816 เม็ด สำเนาธนบัตรล่อซื้อฉบับละ 1000 บาท จำนวน 200 ฉบับจากการสอบสวนทราบว่า ผู้ต้องหาทั้ง 2 รายได้รับการว่าจ้าง จากพ่อค้ายาเสพติดรายใหญ่ในพื้นที่ อ.หนองหิน ให้มาส่งให้ลูกค้า ที่ จนท.ทำการล่อซื้อ จากการเช็กประวัติพบว่านายวัลลภ มาปาเดิด อายุ 26 ปี เพิ่งพ้นโทษคดียาเสพติดออกมาจากเรือนจำจังหวัดเลย เมื่อวันที่ 4 ม.ค.63 ที่ผ่านมา ตำรวจจึงแจ้งข้อกล่าวหาร่วมกันมียาเสพติดให้โทษประเภท 1 (ยาบ้าและไอซ์) ไว้ในครอบครองเพื่อจำหน่ายโดยผิดกฎหมาย นำตัวส่ง พงส.สภ.หนองหิน ดำเนินคดีตามกฎหมายต่อไป.
ตร.หนองหิน ล่อซื้อยาเสพติดลอตใหญ่จากเครือข่ายในพื้นที่ ก่อนจับได้ 2 ราย พร้อมของกลาง ไอซ์ 20 กิโล ยาบ้า 36816 เม็ด โดย 1ใน2ผู้ต้องหา เพิ่งพ้นโทษจากเรือนจำมาเมื่อช่วงปีใหม่ แล้วมาเข้าขบวน
ตำรวจหนองหิน,ล่อซื้อ,จับไอซ์20กก.,ยาบ้า3.6หมื่นเม็ด,เครือข่ายค้ายา,เลย,ข่าวทั่วไป